Matt Preston’s no knead bread | lifeisazoobiscuit
Dankie vir die terugvoer Louis. Ja , ek het ook al die 2ml gis op op 450g meel gebak, maar dit was minder suksesvol in my kombuis. Ek is nie veel van n bakker nie, so Matt Preston se brood doen dit vir my (op die oomblik). Maar ek stem saam dat dit moet vars geeet word. Dit kan nie staan nie. Laat weet asb vir my hoe jou volgende brood proe en uitkom. anelpot@telkomsa.net.
Ek het met belangstelling jou artikel in Rapport oor die geen-knie, geen-rys brood gelees. Ek is nou vir sowat ses jaar met hierdie brode doenig wat gekenmerk word deur ’n hoë waterinhoud (sowat 80%) en ’n baie klein hoeveelheid kitsgis (¼ teelepel) per 450 gram meel. Die proses het darem sover gevorder dat ek deesdae ’n brood kry wat hoog rys, ’n krakerige kors het met ’n elastiese krummel vol medium tot groot gate. Boonop is dit smaaklik en vergelyk goed met Fourno’s (’n Johannesburgse bakkerygroep) se Italiaanse brood – die maatstaf waarteen ek alle gekoopte brode meet. Wat my egter getref het van die Matt Preston brood was dat alhoewel dit ook die lang fermentasieproses gebruik word die waterinhoud tot 95% vermeerder en daar word proporsioneel ses keer soveel gis gebruik. Die voorbereiding is grootliks dieselfde maar korter en dit bak teen ’n laer temperatuur. Ek het dus besluit om die Matt Preston brood te probeer. Weens die hoë waterinhoud was die deeg, soos verwag, nog taaier as myne. Die eindproduk was egter baie dieselfde as die brode van ses jaar gelede – ’n brood wat onvoldoende rys en gevolglik taamlik dig is. Dit is myns insiens ook gewis ‘n minder smaaklike brood veral as dit eers koud is. Ek glo nie ek gaan dit weer probeer nie. Intussen het ek op ’n resep afgekom uit ’n baie betroubare bron wat glo besonder smaaklik is – basies dieselfde proses as my huidige een behalwe dat dit ’n paar ekstra bestanddele bevat en ’n klein bietjie kniewerk vereis. Ek sal dit probeer en laat weet. Louis Wolhuter
Hi Sarah – yes no kneading at all for this recipe. The most amazing textured bread. You will never ever have to knead again. x